
1. [bookmark: _heading=h.o3q4b5lwps9c]UVOD
Temeljem Zakona o predškolskom odgoju i obrazovanju (NN 10/97, 107/07, 94/13, 57/22, 101/23), sukladno odredbama Državnog pedagoškog standarda predškolskog odgoja i naobrazbe (NN 63/08 i 90/10) te sukladno s ostalim dokumentima vezanim za predškolski odgoj i obrazovanje: Programsko usmjerenje odgoja i obrazovanja djece predškolske dobi, Prijedloga koncepcije razvoja predškolskog odgoja, Nacionalnog kurikuluma za rani i predškolski odgoj i obrazovanje, te drugim zakonskim aktima i propisima relevantnim za ostvarivanje predškolskog programa, u dječjem vrtiću „Osmjeh“, Starigrad planira se provoditi cjelodnevni desetosatni program i poludnevni petosatni program za djecu od navršene treće godine života do polaska u školu, cjelodnevni desetosatni program za djecu od navršenih godinu dana života do navršenih tri godine, kao i program predškole integriran u redovne programe za djecu u godini prije škole uključenu u redovite programe.
Razlozi i potreba za ostvarivanjem ovih programa leži u činjenici da svako dijete ima pravo i zaslužuje kvalitetan organizirani oblik izvanobiteljskog odgoja i obrazovanja pogotovo s obzirom na zaposlenost i zauzetost roditelja tijekom tjedna i nemogućnosti da djetetu osigura dostatnu skrb i njegu koja mu je potrebna. 
Program DV Osmjeh temelji se na humanistički razvojnoj koncepciji izvanobiteljskog odgoja i obrazovanja predškolske djece (Programsko usmjerenje odgoja i obrazovanja predškolske djece,1991.) koja polazi od spoznaje da je dijete biće aktivne i kreativne prirode te da je potrebno djelovati na njegov cjelovit razvoj već od najranije dobi. To će mu pomoći pri savladavanju određenih zadataka i očekivanja u kasnijoj školskoj dobi. Također, polazi se od toga da dijete ima svoja prava i potrebe koje mu se trebaju omogućiti i razvijati u skladu s njegovom prirodom i dobi, što kasnije omogućuje  povoljni razvoj osobnosti.
1.1. [bookmark: _heading=h.qcijh2ajq97n]Cilj programa

Cilj programa je usmjerenost na razvoj dječjih potencijala, poštivanje dječjih prava i uvažavanje individualnih potreba djece s ciljem stvaranja i usklađivanja svih uvjeta za cjelovit razvoj djece rane i predškolske dobi, uz poštivanje zakonitosti razvoja djece, temeljnih načela o pravima djeteta i potreba djece rane i predškolske dobi, uz intenzivnu suradnju s roditeljima, kulturnim, gospodarskim i drugim subjektima u lokalnoj zajednici.
Ciljevi za pedagošku godinu
o   Intenzivnije sudjelovanje na edukacijama svih odgojno – obrazovnih djelatnika vrtića
o   Razvijanje senzibilnosti djece za prihvaćanje drugih i poštivanje različitosti
o   Humanitarni odgoj djece i širenje humanitarnih ideja
o   Poticanje dječjeg interesa i ljubavi prema čitanju i pisanoj riječi
o   Konstantan rad i promišljanje o osmišljavanju i stvaranju stimulativne sredine i poticaja sukladno interesima djeteta

1.2. [bookmark: _heading=h.wzuivrx65ymk]Zadaće programa
Osnovne zadaće su:  razvijanje i unaprjeđivanje tjelesnih, socio-emocionalnih, spoznajnih i komunikacijskih  potencijala djeteta.
 
Poseban naglasak je stavljen na :
o   osiguravanje poticajno materijalno-organizacijskog okruženja,
o   unaprjeđivanje intelektualnog, društvenog, moralnog i duhovnog razvoja djece kroz stjecanje znanja, vještina i navika, kroz izgrađivanje identiteta, humanizma i tolerancije, odgovornosti, autonomije i kreativnosti,
o   osiguravanje interakcijskih odnosa s djecom, u kojima će stjecati sigurnost i samopouzdanje, osjećaj napredovanja i uspjeha, pozitivnu sliku o sebi kao kompetentnoj osobi,
o   poticanje dječje igre, uvažavajući je istovremeno kao osnovnu aktivnost, sredstvo i metodu rada,
o   pridonošenju osobnoj, emocionalnoj, obrazovnoj i socijalnoj dobrobiti djeteta,
o   poticanju spontanih ponašanja i izražavanju posebnih potreba
o   poticanju otvorenosti za prihvaćanje informacija
o   poticanju otvorenosti za učenje u akciji s drugima
o   poticanju partnerstva vrtića s roditeljima i širom zajednicom
o suradnja s roditeljima, školom, lokalnom zajednicom i ostalim društvenim čimbenicima bitnim za odgoj i obrazovanje djece rane i predškolske dobi.
1.3. [bookmark: _heading=h.34ijt693z4vo]Strategija djelovanja
U poticajnom socijalnom i fizičkom okruženju, u interakciji s drugom djecom, materijalima i odgojiteljima dijete će istraživati i razvijati sve svoje razvojne potencijale. Slobodno i prema svom izboru birat će aktivnosti i materijale. Stavljanje poticajnog okruženja u ulogu trećeg odgojitelja dodatno će poticati dijete da razvija svoju istraživačku prirodu. Sukladno prirodi, interesima i potencijalima svakog djeteta razvijat će se i formirati kurikul skupine. Uvažavanje prijedloga, inicijativa i sugestija djece i odraslih s ciljem tvorbe otvorenog, razvojnog, humanističkog i sukonstruktivistički orijentiranog kurikuluma ranog i predškolskog odgoja i obrazovanja.

2. [bookmark: _heading=h.r7kkaibxuq5]USTROJSTVO PROGRAMA
Naša vizija:
Stvoriti vrtić po mjeri svakog djeteta, dječji vrtić kao „dječja kuća“ u kojoj se poštuje i uvažava svako dijete i odrasli, potiče razvoj tolerancije i empatije, potiče rast i razvoj svih sudionika odgojno obrazovnog procesa.
Premise koje nas vode u radu:
·  Djeca uče kroz neposredno iskustvo u zajednici s drugima.
·  Djeca znanje stječu aktivno, oslanjajući se na vlastiti istraživački potencijal.
· Svako je dijete individua, sa vlastitim interesima, potencijalima i tempom razvoja.
Vrtić djeluje na jednoj lokaciji, na adresi J. Barakovića 2a, 23 244 Starigrad.
Skupine u kojima se provodi program su:
o   Jedna dobno mješovita jaslička skupina od 1 do 3 godine
o   Dvije dobno mješovite vrtićke skupine od 3 godine do polaska u školu
U organizaciji Vrtića provode se programi:
o   redoviti cjelodnevni program u trajanju od 10 sati
o   redoviti poludnevni program u trajanju od 5 sati
o   obvezni program predškole u trajanju od 250/150 sati od 1. listopada 2026. do 31. svibnja 2027. godine
Rad je organiziran u skladu s interesima korisnika naših usluga kao i kapacitetima koje Vrtić ima.
Radno vrijeme vrtića je od 6:30 do 16:30 sati od ponedjeljka do petka.
Tijekom ljetnih mjeseci, srpnja i kolovoza 2027. – vrtić neće raditi u razdoblju od četiri tjedna zbog korištenja godišnjih odmora.
 
[bookmark: _heading=h.f6d7ni3654ab]2.1. Nositelji programa
U skladu s Mjerilima za broj odgojitelja, stručnih suradnika i ostalih radnika u dječjem vrtiću prema Državnom pedagoškom standardu predškolskog odgoja i obrazovanja (NN 63/08, 90/10) i Zakona o predškolskom odgoju i obrazovanju (NN 10/97, 107/07, 94/13, 57/22, 101/23) a na osnovu Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97) na programima ranog i predškolskog odgoja i obrazovanja rade odgojitelji, ravnatelj, stručni suradnik pedagog i zdravstvena voditeljica.
Satnica nositelja programa usklađuje se s Mjerilima za broj odgojitelja, stručnih suradnika i ostalih radnika u dječjem vrtiću prema Državnom pedagoškom standardu predškolskog odgoja i obrazovanja (NN 63/08, 90/10)
Odgojiteljice – su stručno osposobljene osobe koje provode odgojno – obrazovni program rada s djecom i stručno promišljaju odgojno – obrazovni proces u svojoj odgojno – obrazovnoj skupini. Pravodobno planiraju, vrednuju i programiraju odgojno – obrazovni rad u određenim razdobljima. Prikupljaju, izrađuju i održavaju sredstva za rad s djecom te vode brigu o estetskom i funkcionalnom uređenju prostora za izvođenje različitih aktivnosti. Rade na zadovoljenu dječjih potreba i razvojnih zadaća te potiču razvoj svakog djeteta sukladno njegovim interesima i sposobnostima. Odgovorne su za provedbu programa rada s djecom kao i za opremu i didaktička sredstva kojima se koriste u radu.
Sukladno čl. 29. Državnog pedagoškog standarda predškolskog odgoja i obrazovanja (NN 63/08, 90/10) odgojitelji su obvezni u neposrednom odgojno-obrazovnom radu s djetetom i skupinom djece provesti 27,5 radnih sati tjedno, a ostale poslove u sklopu satnice do punog radnog vremena. Ostali poslovi odgojitelja obuhvaćaju planiranje, programiranje i vrednovanje rada, pripremu prostora i poticaja, suradnju i savjetodavni rad s roditeljima i ostalima te poslove stručnog usavršavanja.
Šest odgojiteljica, koje su trenutno zaposlene u Vrtiću, rade u punom radnom vremenu, A. Nekić, A. Milovac, J. Dokoza, L. Basa, M. Magaš, T. Oštrić, te imaju potrebnu stručnu spremu za obavljanje poslova odgojitelja. 
Ravnateljica- N. Trošelj - je poslovni i stručni voditelj ustanove, koji predlaže godišnji plan i program rada, brine o provođenju odluka Upravnog vijeća, Odgojiteljskog vijeća i drugih tijela te obavlja druge poslove utvrđene aktom o osnivanju i statutom. Uz odgojitelje najodgovornija je osoba za osiguravanje potrebnih uvjeta za optimalan rad (osiguravanje prostora, opreme, sredstava).
Posebna zadaća ravnatelja je osiguravanje materijalnih i organizacijskih uvjeta za provedbu programa, te informiranje roditelja i skrbnika djece o provedbi upisa, mjerilima i ostalim uvjetima bitnim za provedbu i upis u programe vrtića.
Ravnateljica prema potrebi radi i u skupinama.
Stručni suradnik pedagog – R. Križmanić - prati realizaciju odgojno – obrazovnog rada, stručno pridonosi efikasnosti odgojno – obrazovnih ciljeva te unaprjeđuje cjeloviti odgojno – obrazovni proces, predlaže inovacije, suvremene metode i oblike rada. Predlaže, sudjeluje i pomaže odgojiteljima u ostvarivanju programa stručnog usavršavanja i njihova cjeloživotnog obrazovanja. Ostvaruje suradnju s roditeljima, potiče njihovo uključivanje u rad vrtića, pruža im podršku te ih informira o napretku djeteta. Surađuje s drugim odgojno – obrazovnim čimbenicima, pridonosi razvoju timskog rada.
Stručni suradnik pedagog radi u nepunom radnom vremenu (24 sata tjedno).
Zdravstvena voditeljica – Lucija Breulj - viša je medicinska sestra koja radi na osiguravanju i unaprjeđivanju zaštite zdravlja djece. U timu sa stručnim suradnikom, odgojiteljima, ravnateljem, roditeljima i ostalim čimbenicima sudjeluje u ostvarivanju tih zadataka. Zdravstvena voditeljica radi u nepunom radnom vremenu od 6 sati tjedno.
[bookmark: _heading=h.ktwe5c6h1ivz] 2.2. Ostali radnici
Na poslovima prehrane, održavanja i održavanja čistoće objekta rade:
Kuhar – T. Fučkar -  u suradnji s višom medicinskom sestrom sastavlja mjesečne, tjedne i dnevne jelovnike. Priprema tople i hladne obroke. Vodi brigu o higijensko – sanitarnim uvjetima u kuhinji te obavlja druge poslove po nalogu ravnatelja.
Spremačice – A. Balen i M. Rončević – održavaju higijenu cjelokupnog, unutarnjeg i vanjskog, prostora Vrtića, pomažu u kuhinji te obavljaju ostale poslove u vezi s čišćenjem u dogovoru s ravnateljem.
Domar – Š. Ramić – obavlja poslove održavanja cjelokupnog unutarnjeg i vanjskog prostora Vrtića.
Plan strukture kadrova u Vrtiću za pedagošku 2026./2027. godinu:
 
	R.B
	Djelatnici
	Planiran broj djelatnika
	Stručna sprema

	1.
	Ravnatelj/ica
	1 –puno radno vrijeme
	VŠS/VSS

	2.
	Odgojitelj/ica
	7– puno radno vrijeme
	VŠS/VSS

	3.
	Stručni suradnik - pedagog
	1 – nepuno radno vrijeme
	VSS

	4.
	Zdravstveni voditelj
	1 – nepuno radno vrijeme
	VŠS

	5.
	Kuhar
	1 – puno radno vrijeme
	SSS

	6.
	Spremačica
	2 – puno radno vrijeme
	NSS/SSS

	7.
	Domar
	1 – nepuno radno vrijeme
	SSS

	 
	UKUPNO
	13
	 


 
2.3.  Raspored radnog vremena djelatnika
· Ravnateljica – od ponedjeljka do petka – 7:00 do 15:00 h 
· Odgojitelji – rad u tri smjene
–       od 6:30 do 12:30 h + 2 sata pripreme i ostalog
–       od 8:00 do 14:00 h + 2 sata pripreme i ostalog
– od 10:30 do 16:30 h + 2 sata pripreme i ostalog                                   	
· Pedagog – tri dana u tjednu, od 7:00 do 15:00 sati
· Zdravstvena voditeljica – jedan dan u tjednu, 6:30 do 12:30 sati
· Spremačica – od 6:00 do 14:00 sati te od 9:00 do 17:00 (radno vrijeme podložno izmjenama)
o   Kuhar – od 7:00 do 15:00 sati
o   Domar – 11:00 do 15:00 sati
Radno vrijeme spremačica organizirano je prema trenutnim potrebama ustanove te je podložno izmjenama tijekom pedagoške godine 2026./2027. u slučaju promjena u organizaciji rada vrtića, uključujući moguće otvaranje dodatne odgojno-obrazovne skupine. Radno vrijeme i raspored poslova usklađivat će se sa stvarnim potrebama vrtića kako bi se osigurali optimalni uvjeti za nesmetano funkcioniranje ustanove te održavanje higijenskih i sigurnosnih standarda. 
[bookmark: _heading=h.v34xli334eq6]2.4. Programi
[bookmark: _heading=h.iyftk0d0m4p3]Redoviti desetosatni program i poludnevni petosatni program
U Vrtiću se provodi cjelodnevni desetosatni program i poludnevni petosatni program njege, odgoja, obrazovanja, zdravstvene zaštite, prehrane i socijalne skrbi djece koji je prilagođen razvojnim potrebama djece te njihovim mogućnostima, sposobnostima i interesima. Uz redovite programe u Vrtiću se provode i sigurnosno zaštitni i preventivni programi, prema donesenim protokolima postupanja u mogućim rizičnim situacijama.
Cilj programa je osigurati uvjete koji su potrebni za:
o   Očuvanje zdravlja djeteta, jačanje dječjeg organizma
o   Razvoj higijenskih i kulturnih navika
o   Cjelovit razvoj dječje ličnosti
o   Zadovoljavanje specifičnih potreba svakog pojedinog djeteta
o   Osmišljavanje poticajnog prostornog okruženja i aktivnosti u kojima će dijete moći iskazivati svoje potencijale
o   Formiranje osnovnih moralnih načela, empatije, uzajamne suradnje, prihvaćanje različitosti
o   Izražavanje emocija na socijalno prihvatljiv način te usvajanje vještina potrebnih za funkcioniranje u socijalnom okruženju
o   Poticanje usvajanja vještina i znanja polazeći od potreba i prava djeteta
o   Rješavanje problemskih situacija na konstruktivan način
o   Stvaranje kreativnog ozračja
o  Stvaranje kvalitetne suradnje s roditeljima uz podržavanje, aktivno slušanje i prihvaćanje različitosti
o   Stvaranje kvalitetne suradnje temeljene na uzajamnom poštivanju i kvalitetnim međuljudskim odnosima unutar kolektiva ustanove i svih uključenih u odgojno – obrazovne procese
[bookmark: _heading=h.g9fgqf6cvefi]Program predškole
Cilj programa je osigurati okruženje u kojem će dijete u godini pred polazak u školu maksimalno razviti sve svoje osobne potencijale, zadovoljiti aktualne interese i steći znanja, vještine i navike koje će mu omogućiti uspješnu prilagodbu na nove uvjete rasta i razvoja u osnovnoškolskoj sredini.
Okruženje kao niz materijalnih i komunikacijskih čimbenika organizirat će se tako da potiču i reguliraju djetetov psihički razvoj, te da utječe na formiranje njegove osobnosti i njegovih socijalnih stavova i vještina, kao i ključnih kompetencija za cjeloživotno učenje.
Za djecu u godini pred polazak u školu, koja pohađaju redovne programe, program predškole integriran je u redovne programe i provodi se svakodnevno.
U pedagoškoj godini 2026./2027. će 13 djece, koja se nalaze u godini pred polazak u školu, pohađati vrtić (program predškole) kroz redovni program. Cjelokupni ustroj programa predškole prilagođen je potrebama i pravima djeteta.
3. [bookmark: _heading=h.ctpr0l6a827r]MATERIJALNI UVJETI RADA
Materijalni uvjeti rada izuzetno su važni u unapređenju rada Vrtića.
Zgrada Vrtića osigurava pedagoško estetsku poticajnu sredinu za odgoj i obrazovanje djece rane i predškolske dobi, koje zadovoljavaju sve higijensko – tehničke zahtjeve te osnovna estetska i ekološka mjerila.
Vrtić svoju djelatnost obavlja na jednoj lokaciji, na adresi J. Barakovića 2A, 23244 Starigrad.
Unutarnji i vanjski prostor odgovaraju potrebama djece.
Na vanjskom prostoru uređeno je igralište sa sadržajima prikladnim za igru na otvorenome.
U odgojno – obrazovnom procesu osiguravamo dovoljno potrošnog materijala za rad s djecom, didaktike, materijala za čišćenje i održavanje higijene, materijala za održavanje objekta.
Objekt se sastoji od:
Zgrade Vrtića veličine 528,80 m² unutrašnjeg prostora i 434 m² dvorišta, namjenski je građen objekt koji istodobno prima tri skupine djece. Sagrađen je i pušten u rad 2010.godine.
Sobe dnevnog boravka u  potpunosti su opremljene odgovarajućim higijenskim zahtjevima i pedagoško – metodičkim standardima koji su potrebni za provedbu programa, a to su: dostatna površina ( 60 m² svaka soba), prikladan namještaj te oprema i sredstva. Sobe također posjeduju sanitarni čvor (8,80 m²) s odgovarajućim osvjetljenjem, prozorom za ventilaciju sa podnim i zidnim pločicama te vlastitu garderobu (8,0 m²).
Dvije sobe dnevnog boravka nalaze se u prizemlju, a jedna na katu vrtića.
Sobe dnevnog boravka djece u kojima će se provoditi program organizirane su tako da se omogući igra u malim skupinama, didaktička sredstva grupirana su prema svrsi i vrstama aktivnosti, a svi materijali djeci su uvijek dostupni kako bi se mogli  njima samostalno služiti. Stolovi, stolice, ormari i police prilagođeni su uzrastu i potrebama djece.
U sobama dnevnog boravka djece formiran je dovoljan broj centara aktivnosti, koji mogu biti stalni ili privremeni. Tu ubrajamo centar za početno čitanje i pisanje, likovni centar, stolno-manipulativni centar, obiteljski centar, centar za istraživanje prirode, centar građenja i konstruiranja, centar za osamljivanje. Centri aktivnosti  se mijenjaju, oblikuju i prilagođavaju tijekom pedagoške godine u skladu s potrebama i interesima djece. Sve prostorije unutar vrtića organizirane su tako da djeci omogućuju slobodno kretanje te izbor materijala i aktivnosti prema vlastitim interesima. Prostor je u funkciji poticanja učenja kod djece činjenjem odnosno istraživanjem.
Direktan izlaz na vrtićko dvorište iz sobe dnevnog boravka, preko terase, omogućen je za jasličku skupinu i jednu vrtićku skupinu. Druga vrtićka skupina nalazi se na katu.
Dvorište je zatvoreno ogradom i opremljeno opremom za slobodnu igru na otvorenom (tobogan, ljuljačke, opružne njihalice, vratilo, klackalica…). Prilikom postavljanja igrala poštivane su sigurnosne zone te su dijelovi dvorišta na kojima se nalaze igrala u potpunosti pokriveni antistresnim podlogama.
Dio dvorišta, koji je predviđen za jasličku skupinu odvojen je ogradom i vratima od dvorišta vrtićke skupine. U jasličkom dijelu dvorišta od fiksiranih igrala prisutna je opružna njihalica, a od ostalih igrala osigurana su pomična igrala, koja se u vrijeme boravka na otvorenom iznose (penjalica s toboganom, tunel gusjenica…) .
Dvorište se svakodnevno kontrolira i čisti.
Svojim radom i materijalnim uvjetima nastojimo djelovati na dječju fizičku i psihičku sigurnost u skladu s Mjerama sigurnosti i protokolima postupanja u kriznim situacijama.
Mjerama je između ostalog regulirano: primopredaja djeteta u Vrtić i odlazak djeteta iz Vrtića, bijeg djeteta iz Vrtića, boravak djece na vanjskom prostoru, metode i postupci djelovanja pri boravku djece u prostorijama Vrtića,  prva pomoć u Vrtiću, mjere i nadzor kretanja osoba u Vrtiću, postupci kod sumnje na zlostavljanje djeteta, postupci u slučaju nasilja među djecom te u slučaju sukoba na relacijama roditelj – roditelj, roditelj – djelatnik i djelatnik – djelatnik, postupanje pri odlasku na izlete i organizirani prijevoz i dr.
U pedagoškoj godini 2026./2027. započet će prenamjena postojećih prostor vrtića radi proširenja kapaciteta za djecu jasličke dobi i otvaranje još jedne skupine. U sklopu planiranih aktivnosti, mlađa mješovita skupina premjestila bi se na kat objekta, u prostor koji trenutačno koriste uprava i stručna služba te u kojem se nalazi dvorana. Nakon preseljenja skupine, postojeći prostor mlađe mješovite skupine u prizemlju prenamijenio bi se za potrebe nove jasličke skupine. Ovom reorganizacijom prostora osigurali bi se dodatni kapaciteti za upis djece jasličke dobi te kvalitetniji uvjeti za rad i boravak djece.
[bookmark: _heading=h.b4y65rwdkqvn]3.1 . Prostor
Rad u Vrtiću provodi se u tri sobe dnevnog boravka veličine od 60 m², koje su adekvatno opremljene i prilagođene razvojnim potrebama djece rane i predškolske dobi. Sobe dnevnog boravka opremljene su odgovarajućim higijenskim zahtjevima i pedagoško – metodičkim standardima potrebnim za provedbu programa. Koristi se namjenska, standardizirana te funkcionalna osnovna i didaktička oprema primjerena dobi djece.
Prostor je organiziran tako da se omogući igra u manjim skupinama. Didaktička sredstva grupirana su prema svrsi i vrstama aktivnosti. Svi materijali djeci su uvijek dostupni te se ona mogu njima samostalno služiti i kombinirat ih po želji i potrebi.
Didaktička sredstva koja se koriste u realizaciji programa prilagođena su dobi i potrebama djece. Didaktička sredstva nadopunjuju se svake pedagoške godine u skladu s planiranim sredstvima, a temeljem interesa djece tijekom pedagoške godine.
Sobe dnevnog boravka organizirane su po centrima aktivnosti. Stalni centri aktivnosti su centar za početno čitanje i pisanje, likovni centar, stolno – manipulativni centar, obiteljsko – dramski centar, centar građenja, centar knjižnice, centar igranja glinom…
Sukladno interesima i potrebama djece navedeni će se centri aktivnosti nadopunjavati, preoblikovati i usklađivati tijekom pedagoške godine, a osmišljavat će se i novi centri.
Prostor Vrtića organiziran je na način da se djeca mogu slobodno kretati i komunicirati. Prostori za mirne igre odijeljeni su od bučnih.
Sredstva za izvedbu programa osigurava Vrtić i Osnivač. U nadopuni materijala koristit će se i suradnja s roditeljima.
Potrošni didaktički materijal nabavlja se u skladu s planiranim sredstvima prema iskazanim potrebama odgojitelja u većim količinama na početku pedagoške godine te se nadalje konstantno nadopunjuje prema potrebama, interesima, aktivnostima koje se provode.
 
Prema utvrđenom stanju objekta i sukladno planiranom za pedagošku godinu 2026./2027.  predviđaju se radovi:
1. 	Bojenje zidova u sobama dnevnog boravka i ostatku vrtića (redovno, jednom godišnje)
2. 	Elektro – instalacijski radovi prema potrebi
3. 	Servisi opreme unutar zgrade
-        Redovni – servis kotlovnice, vatrodojavnog sistema, vatrogasnih aparata
5.  Prenamjena prostora vrtića radi proširenja kapaciteta vrtića.
6.  Ostali radovi prema potrebi kroz godinu
7. Novi zastori za terasu na katu
 
o   U prostoru dvorišta predviđaju se radovi:
1. 	Svakodnevna kontrola i održavanje dvorišta
2. Uređenje i prenamjena dijela dvorišta jasličke skupine. 
 
o   Nabava osnovne opreme:
1. 	Nadopuna namještaja za sobe dnevnog boravka djece prema mogućnostima
2. 	Nadopuna posuđa i sitnog kuhinjskog inventara za potrebe kuhinje
3. 	Ostala oprema prema potrebi i mogućnostima
 
o   Nabava i dopuna didaktike i potrošnog materijala
1.     Potrošni likovni materijal i sredstava- redovno, prema potrebi i mogućnostima
2.     Nabava potrebne didaktike za vrtićke skupine - prema potrebi i mogućnostima
3.     Slikovnice, enciklopedije, stručna literatura - prema potrebi i mogućnostima
4.     Nabava uredskog potrošnog materijala
5.     Ostala oprema prema potrebi i mogućnostima
 
o   Sredstva za čišćenje i dezinfekciju
-        Nabavka prema potrebi

[bookmark: _heading=h.kcvpd8zew6l4]4. ODGOJNO – OBRAZOVNI RAD
Odgojno obrazovni rad temelji se na razvojno primjerenom kurikulu usmjerenom na dijete i humanističkoj koncepciji razvoja predškolskog odgoja.
Način na koji ostvarujemo vrijednosti utvrđene Nacionalnim kurikulom:
[bookmark: _heading=h.69pjs9mtvn7]4.1. Vrijednosti
[bookmark: _heading=h.mda7v6yy8ji1]4.1.1.Znanje
Znanje djeca stječu aktivno, istražujući i otkrivajući različite fenomene, stječu nova iskustva kroz igru i druge aktivnosti. U svrhu toga nastojimo stvoriti organizacijske i prostorno materijalne uvjete, koji djeci omogućuju slobodan izbor aktivnosti i partnera u procesu učenja. Fizičko i socijalno okruženje je poticajno te omogućuje djetetu razvijanje različitih strategija učenja u cilju stjecanja kompetencije kako učiti. Uloga odgojitelja je davanje neizravne potpore kako bi dijete samo razmišljalo, otkrivalo i rješavalo probleme. Oformljen je istraživačko spoznajni centar s mnogo različitih izbora materijala, s elementima, predmetima i pomagalima za istraživanje, knjigama, enciklopedijama, slikovnim materijalima, različitim zbirkama. Oformljeni su i drugi centri aktivnosti koji omogućavaju istraživanje različitih logičkih, matematičkih, fizikalnih pojava, pojava u prirodi, istraživanje zvukova, glazbe, pokreta i različitih likovnih tehnika. U jaslicama ćemo voditi računa o raznolikom poticajnom okruženju kako bi dijete istraživalo svim senzornim modalitetima: dodirom, mirisom, sluhom, vidom i okusom.
[bookmark: _heading=h.7f390nqxgh96]4.1.2. Humanizam i tolerancija
U svim odgojnim skupinama gradimo zajedništvo i osjećaj pripadnosti. Odgojno obrazovni rad temelji se na suosjećanju, na prihvaćanju i pomaganju, razumijevanju svojih prava, odgovornosti i obveza, ali i prava drugih.
[bookmark: _heading=h.lwkjb9q93lhr]4.1.3. Identitet
Osobni identitet razvijamo u svim aktivnostima kroz dječju akciju i interakciju, tako da identitet nastaje kao proizvod djetetova refleksivnog bavljenja sobom i svijetom oko sebe. Kroz izloženost socijalnom okruženju razvija se djetetova osobnost, konstruira identitet kao svijest o onome što jest i onom što osjeća da jest. Osnažujemo dijete da bude dosljedno samo sebi, razvija samopoštovanje, stvara pozitivnu sliku o sebi te izgrađuje osjećaj sigurnosti u susretu s novim ljudima i iskustvima u užem i širem socijalnom okruženju.
Poštujemo individualnost svakog djeteta i nastojimo poštovati i pratiti njihove individualne razvojne ritmove.
[bookmark: _heading=h.ldybvbfn8ssp]4.1.4. Odgovornost
U odgojno obrazovnom radu promičemo odgovornost djece prema materijalnom okruženju, prema sebi samima i drugima, a posebno prema prirodi i njenim resursima. Djeca su svakodnevno u prilici učiti o svojim pravima i pravima drugih, ali istovremeno i o odgovornostima, zatim o načinima izgrađivanja kvalitetnih odnosa, o komunikacijskim tehnikama i općenito o socijalno prihvatljivom ponašanju. Najvažnije je odgovorno ponašanje, a ono je svjestan odnos između osobne slobode i odgovornosti, zato djecu potičemo na samoprocjenu vlastitog djelovanja.
[bookmark: _heading=h.5gqsagu9sbtq]4.1.5. Autonomija
Autonomiju ostvarujemo u svim odgojnim skupinama poticanjem inicijativnosti i samoorganiziranja djece u oblikovanju vlastitih aktivnosti gdje mogu samostalno odlučivati i djelovati. Važno nam je fizičko i socijalno okruženje djeteta, puno prihvaćanja i podržavanja u kojem dijete razvija svoju neovisnost i samopouzdanje te postaje sve autonomnije.
[bookmark: _heading=h.gwezf6oocra5]4.1.6. Kreativnost
U odgojno obrazovnom procesu njegujemo, potičemo i razvijamo kreativnost aktivnostima različitog izražavanja i stvaranja, različitim izražajnim formama korištenjem različitih izražajnih medija. Unutar različitih centara aktivnosti strukturom sredstava i materijalima potičemo djecu na različite simboličke izričaje. Djeca su uvijek u prilici stvaralački izražavati vlastite ideje, iskustva i doživljaje. Posebno potičemo razvoj divergentnog mišljenja u aktivnostima i komunikaciji. Naglasak je stavljen na stvaralački proces.
Odgojno – obrazovni rad uključuje i ciljeve Nacionalnog kurikula koji se odnose na osiguravanje dobrobiti za dijete: osobne i emocionalne dobrobiti, obrazovne i socijalne dobrobiti.
[bookmark: _heading=h.qy73ilfpk3vq]4.2. Dobrobiti
4.2.1. Osobna i emocionalna dobrobit:
-        Radimo na pravovremenom zadovoljavanju osnovnih potreba djeteta za hranom, pićem, odmorom, boravkom na zraku
-   Zadovoljavanju potreba djeteta za kretanjem, usavršavanjem osnovnih pokreta, jačanjem krupne motorike
-        Vodimo brigu o zdravlju djeteta i jačanju otpornosti organizma
-        Planiramo zdravu i uravnoteženu prehranu
-        Pomažemo djeci da se u interakcijama i aktivnostima osjećaju ugodno
-        Podržavamo otvorenost djece prema svijetu oko sebe i novim iskustvima
-        Pridonosimo osjećaju smirenosti, prihvaćanju sebe, samopoštovanju i samosvijesti; razvoju osobnog i nacionalnog, kulturnog identiteta
-        Podržavamo sposobnost odgode zadovoljavanja svojih potreba, umijeće čekanja na red
-        Potičemo samostalno donošenje odluka, samostalnost djelovanje i mišljenja
-   Potičemo inicijativnost, inovativnost, samoorganiziranost, samo procjenjivanje vlastitih postignuća, procjenjivanje mogućih posljedica djelovanja, samozaštitu i zauzimanje za sebe
-        Potičemo razvoj osobnih potencijala: spoznajnih, umjetničkih i motoričkih.
4.2.2. Obrazovna dobrobit:
-     Podržavamo radoznalost i inicijativnost, kreativnost i stvaralački potencijal, djetetovu percepciju sebe kao sposobnog i samostalnog
-        Potičemo stvaranje i zastupanje novih ideja i propitivanje već poznatih
-        Podržavamo slobodno iznošenje vlastitih mišljenja
-        Otkrivamo nove izbore učenja i njihovu primjenu
-        Potičemo idejnu razradu i vođenje projekata
-        Potičemo uključenost u aktivnosti, osvještavanje procesa učenja, upravljanje njima i preuzimanje odgovornosti
4.2.3. Socijalna dobrobit:
-       Potičemo razvoj socijalnih kompetencija i uspješnog funkcioniranja u zajednici s drugima
-       Potičemo razumijevanje i prihvaćanje drugih bez obzira na različitosti u kulturnom i nacionalnom identitetu ili u pogledu posebnih potreba i teškoća u razvoju i drugih različitosti
-        Potičemo usklađivanje s obrascima, pravilima i zahtjevima odgojne skupine
-        Potičemo razvoj i održavanje kvalitetnih odnosa među djecom i djece s odraslima
-        Rješavamo konfliktne situacije konstruktivno, pregovaranjem
-        Razvijamo mogućnost prilagodbe na nove situacije i osobe
-        Potičemo djecu na razvoj osjećaja pripadnosti skupini i prihvaćanje drugih
-        Potičemo odgovorno ponašanje prema sebi i drugima
U odgojno obrazovnom radu vodimo računa o cjelovitom razvoju, odgoju i učenju te razvoju kompetencija: Komunikacija na materinskom jeziku, komunikacija na stranom jeziku, matematičkih kompetencija i osnovnih kompetencija u prirodoslovlju, digitalnih kompetencija, učiti kako učiti, socijalnih i građanskih kompetencija, inicijativnosti i poduzetnosti, kulturne svijesti i izražavanja.
[bookmark: _heading=h.3oyenqil45x3]4.3. Kompetencije
4.3.1.Komunikacija na materinskom jeziku
Kroz aktivnosti osposobljavamo djecu za pravilo usmeno izražavanje vlastitih misli, osjećaja, doživljaja, potreba i iskustava. Težimo osigurati čim bogatije jezično okruženje te organizirati aktivnosti koje omogućuju međusobnu komunikaciju djece i komunikaciju djece i odraslih. Vodimo računa o kvaliteti komunikacije odgojitelja. Nastojimo stvarati uvjete za razvijanje sposobnosti aktivnog slušanja i korištenja ja poruka kod djece. Uvijek imamo u vidu da je komunikacija aktivan i kreativan proces čija kvaliteta ovisi o poticajima iz djetetova okruženja. Razvoj ove kompetencije potičemo oformljavanjem i bogaćenjem centra početnog čitanja i pisanja, predčitalačkih vještina, centra knjižnice te dramsko scenskog izražavanja. 
4.3.2. Komunikacija na stranim jezicima
Upoznavanje djece sa stranim jezicima provoditi će se kroz situacijski pristup učenju. Poučavanje stranoga jezika neće se provoditi posebno oblikovanim metodičkim postupcima, nego će biti utkano u svakidašnje odgojno-obrazovne aktivnosti vrtića, kao što su pjesmice, brojalice ili ples.
4.3.3. Matematičke kompetencije i osnovne kompetencije u prirodoslovlju
Za razvoj navedenih kompetencija nastojimo oblikovati poticajno okruženje koje obiluje konkretnim predmetima i materijalima te omogućava postupnu primjenu matematičkog mišljenja kao i postavljanje pitanja, istraživanje i zaključivanje o zakonitostima prirode. Djeca kroz aktivnosti uspoređuju po veličini i količini, razlikuju prostorne odnose, razvijaju i usavršavaju načela brojanja, klasificiranje predmeta po teksturi i obliku.
4.3.4. Digitalne kompetencije
Za razvoj digitalnih kompetencija Vrtić posjeduje projektor te računalo. Djeca zajedno s odgojiteljima koriste navedene uređaje za istraživanje, prikupljanje informacija, za realizaciju aktivnosti i projekata.
4.3.5. Učiti kako učiti
U svrhu poticanje ove kompetencije odgojitelji svoju pažnju usmjeravaju na procese učenja djeteta kroz vlastito iskustvo. Kroz vlastito iskustvo djeca usvajaju određene vještine i znanja (npr. gdje/od koga tražiti informacije, mogućnosti primjene naučenog, razvoj usredotočenost itd.), memoriraju ih te stvaraju podlogu za njihovo nadograđivanje. Aktivnosti koje najčešće provodimo za osvješćivanje važnosti učenja i samog načina učenja su aktivnosti poput rada na projektima, svakodnevne aktivnosti (rješavanje problema), istraživačke aktivnosti (istraživanje zvukova, boja, eksperimenti itd.), razne igre na temu, zagonetke, kvizovi i slično. Navedenim aktivnostima odgojitelji kroz igru potiču i podržavaju razvoj djetetovih strategija vlastitog učenja, a dijete nesvjesno iste usvaja.
4.3.6. Socijalne i građanske kompetencije
U vrtiću nastojimo postići demokratsku atmosferu ispunjenu pozitivnim međusobnim odnosima suradnje, pomaganja, prihvaćanja i poštivanja. Djecu potičemo na grupno donošenje odluka, međusobnu suradnju, na odgovorno ponašanje i prihvaćanje drugih bez obzira na različitosti. Građanski odgoj potičemo kroz smislena iskustva koja omogućuju konkretno učenje kako se brinuti o sebi samima, o drugima te o okruženju, kroz iskustva koja potiču na suradnju i solidarnost.
4.3.7. Inicijativnost i poduzetnost
Pružamo djeci što više prilika da iznose i ostvaruju svoje ideje, misli i osjećaje u svakodnevnom vrtićkom življenju kao i u aktivnostima i radu na projektima. Nastojimo omogućiti djeci da u aktivnostima i projektima budu inovativni, samoorganizirajući aktivnosti tj. da planiraju i vode iste. Takvim pristupom nastoji se omogućiti stjecanje različitih znanja, vještina i sposobnosti te se istovremeno razvijati samopouzdanje i samopoštovanje kod djece. Odgojitelji pružaju potporu djeci da svoje ideje propitkuju, isprobavaju i evaluiraju.
4.3.8. Kulturna svijest i izražavanje
Ove kompetencije razvijamo poticanjem aktivnosti izražavanja kroz različita umjetnička područja kao što su područje plesne, glazbene, kazališne, književne i likovne umjetnosti. Vodimo brigu da okruženje u Vrtiću zadovoljava estetske kriterije i da ono što je izloženo bude u funkciji dječjih aktivnosti te da je dječji uradak.
 4.4. Planirane aktivnosti za pedagošku godinu 2026./2027.
Tijekom pedagoške godine 2026./2027. planiramo ponovno sudjelovati u projektu „Mama, budi zdrava“ te obilježiti desetu obljetnicu najvećeg nacionalnog preventivnog projekta usmjerenog na prevenciju malignih bolesti kod žena. Cilj projekta je putem djece osvijestiti majke o važnosti brige za vlastito zdravlje i redovnih preventivnih pregleda kako bi se eventualne nepravilnosti i bolesti otkrile na vrijeme.
Također ćemo se i ove pedagoške godine uključiti u projekt „Sigurnije škole i vrtići“ Hrvatskog Crvenog križa registracijom na edukativnu platformu Sigurnija djeca. Platforma nudi brojne aktivnosti i edukativne materijale iz područja pripreme za izvanredne situacije, prve pomoći, sigurnosti u vrtiću te psihosocijalne podrške. Navedene sadržaje nastojat ćemo provoditi tijekom cijele pedagoške godine, a u planu su i posjeti žurnim službama, poput vatrogasne postrojbe u Zadru. Koordinatorice projekta su odgojiteljice A. Nekić i J. Dokoza.
Nastavljamo i uspješnu suradnju s Gradskom knjižnicom Zadar i Bibliobusom, čiji su ciljevi poticanje čitanja od najranije dobi, razvijanje čitateljskih navika, promoviranje kvalitetnih književnih djela hrvatskih i stranih autora te osiguravanje dostupnosti kvalitetne literature djeci i njihovim obiteljima. Ljubav prema knjizi, brigu o slikovnicama i kulturu čitanja od najranije dobi poticat ćemo u svim odgojno-obrazovnim skupinama, uključujući i jasličku skupinu, kroz projekt „Čvrtić – vrtić prijatelj čitanja djece“ u sklopu Nacionalnog programa „Rođeni za čitanje“.
U zimskom razdoblju planiramo provesti humanitarni projekt „Marijini obroci“, kroz koji ćemo organizirati humanitarne akcije i sajmove s ciljem prikupljanja donacija za osiguravanje školskih obroka djeci u najsiromašnijim dijelovima svijeta.
Važnost zdravih životnih navika i ekološke osviještenosti naglašavat ćemo kroz projekte „Tjedan zdravlja“ i „Plavi trag“. Kroz radionice i različite aktivnosti djeca će stjecati spoznaje o važnosti očuvanja voda, njihovoj zaštiti te odgovornom odnosu prema okolišu.
Tijekom godine sudjelovat ćemo i u projektu „Spektakularni STEM dan u vrtiću“, u sklopu kojega će djeca vrtićkih skupina sudjelovati u edukativnim radionicama o robotici i programiranju, provoditi znanstvene pokuse te rješavati male inženjerske izazove prilagođene njihovoj dobi.
Uz navedene projekte, svaka će odgojno-obrazovna skupina tijekom godine istraživati i obrađivati posebnu temu:
· jaslička skupina „Tintilinići“ – Svijet životinja,
· mlađa mješovita skupina „Iskrice“ – Svemir,
· starija vrtićka skupina „Mali istraživači“ – Kontinenti, različitosti i obilježja država svijeta.
Navedene teme provodit će se kroz istraživačke aktivnosti, projekte, radionice, igre, likovno stvaralaštvo, književne sadržaje i druge oblike rada prilagođene interesima i razvojnim potrebama djece.
Odgojno – obrazovni rad bit će, prema mogućnostima, dodatno obogaćen tijekom godine sadržajima iz kulture (predstave, izložbe…), kraćim izletima, posjetama, izlaganjima,  svečanostima i radionicama na razini ustanove. Sve navedeno planirat će se s nastojanjem tematskog potkrepljivanja aktivnostima i projektima koji će se provoditi u skupinama no svakako su moguća i odstupanja od navedenog.
U redovnom odgojno – obrazovnom radu provodit će se prvenstveno aktivnosti i projekti sukladni interesima djece u skupinama, no sa svrhom obogaćivanja rada, tijekom cijele godine obilježavati će se i važniji datumi.
Kalendar blagdana i svečanosti koje se mogu obilježiti tijekom pedagoške godine:
	RUJAN
	LISTOPAD

	8.9. Svjetski dan pismenosti
21.9. Međunarodni dan mira
22.9. Europski dan bez automobila
23.9. Prvi dan jeseni
26.9. Dan čistih planina
29.9. Dan hrvatske policije
	Jesenske svečanosti
1.10. Međunarodni dan starijih osoba
3.10. Međunarodni dan djeteta
4.10. Svjetski dan zaštite životinja
5.-9.10. Dječji tjedan
10.10. Dan zahvalnosti za plodove zemlje
15.10. Dan pješačenja
16.10. Svjetski dan hrane
17.10. Dani kruha
18.10. Dan kravate
20.10. Svjetski dan jabuke
26.10. Međunarodni dan međusobnog pomaganja
31.10. Međunarodni dan štednje

	STUDENI
	PROSINAC

	1.11. Blagdan Svih Svetih
9.11. Svjetski dan izumitelja
11.11. Dan hrvatskih knjižnica
16.11. međunarodni dan tolerancije
18.11. Dan sjećanja na žrtve Domovinskog rata i Dan sjećanja na žrtvu Vukovara i Škabrnje
20.11. Međunarodni dan djece
	Advent
3.12. Međunarodni dan osoba s invaliditetom
6.12. Sv. Nikola, Dan vrtića
13.12. Sv. Lucija
21.12. Kalendarski početak zime
24.12. Badnjak
25.12. Božić

	SIJEČANJ
	VELJAČA

	1.1.Nova Godina
Aktivnosti vezane uz zimu
21.1. Međunarodni dan zagrljaja
	11.2. Dan bolesnika
13.2. Pokladni utorak/ maškare
14.2. Valentinovo
22.2. Svjetski dan ekologije
 

	OŽUJAK
	TRAVANJ

	8.3. Međunarodni dan žena
19.3. Sv. Josip – Dan očeva
20.3. Svjetski dan oralne higijene, Međunarodni dan sreće
21.3. Prvi dan proljeća, Svjetski dan zaštite šuma
22.3. Svjetski dan voda
27.3. Međunarodni dan kazališta
 
	Aktivnosti vezane uz proljeće
3.4. Svjetski dan činjenja dobrih djela
6.4. međunarodni dan sporta za razvoj i mir
17.4. Uskrs
18.4. Uskrsni ponedjeljak
22.4. Dan planeta Zemlje
26.4. Svjetski dan obnovljivih izvora energije
29.4. Međunarodni dan plesa

	SVIBANJ
	LIPANJ

	1.5.Međunarodni praznika rada
3.5.  Svjetski dan sunca
4.5. Sv. Florijan – dan vatrogasaca
8.5. Majčin dan
8. do 15.5. – tjedan crvenog križa
15.5. Međunarodni dan obitelji
18.5. Međunarodni dan muzeja
22.05. Međunarodni dan biološke raznolikosti
26.05. Međunarodni dan sporta
	3.6. Tijelovo, Svjetski dan bicikala
5.6. Dan zaštite okoliša
21.6. Prvi dan ljeta, Svjetski dan glazbe
22.6. Dan antifašističke borbe
Aktivnosti vezane uz ljeto


 
5. [bookmark: _heading=h.64aetrcej5id]NJEGA I SKRB ZA TJELESNI RAST  I ZDRAVLJE DJECE
Sve zadaće i mjere ovog poglavlja koncipirane su u skladu s Programom zdravstvene zaštite djece, higijene i pravilne prehrane djece u dječjim vrtićima (Narodne novine, 105/02, 55/06 i 121/07) kao osnovnog zdravstvenog dokumenta u djelatnosti predškolskog odgoja.
5.1. Utvrđivanje, zaštita i praćenje zdravstvenog stanja djeteta
Praćenje i očuvanje zdravlja odvija se u okviru redovnog praćenja o prisutnosti djece, obolijevanju djece, antropometrijskih karakteristika. U Vrtiću se provode mjere zdravstvene zaštite djece:
o   prikupljanje liječničkih potvrda za upisanu djecu u Vrtiću
o   obavljeni zdravstveni pregled djeteta nakon izostanka iz dječjeg vrtića zbog bolesti, odnosno drugog razloga zbog kojeg je izostanak djeteta trajao dulje od 60 dana
o   protuepidemijske mjere u slučaju zarazne bolesti
o   zdravstveno prosvjećivanje i zdravstveni odgoj djece u svezi sa stjecanjem pravilnih higijenskih navika i usvajanja zdravog načina življenja, posebno s obzirom na prevenciju najzna­čajnijih zdravstvenih problema
o   zdravstveno prosvjećivanje i zdravstveni odgoj zaposlenih u dječjem vrtiću kao i roditelja, skrbnika djece
o   zadovoljavanje specifičnih potreba kod djece sa zdravstvenim poteškoćama
o   praćenje psihofizičkog razvoja djeteta
o vršenje antropometrijskog mjerenja kod djece dva puta godišnje i analiza antropometrijskog mjerenja, individualna, analiza grupe
o   razvijanje pozitivnih i prihvaćajućih stavova prema djeci sa posebnim potrebama (naglasak na identifikaciji i provođenju odgovarajućih mjera i aktivnosti te uključivanje u aktivnosti).
 
5.2. Usvajanje navika zdravog načina života
Kod djece se u sklopu zdravstvenog odgoja provodi:
o   osvješćivanje važnosti brige za vlastito zdravlje i buđenje interesa za ono što je zdravo
· osposobljavanje djeteta u svezi stjecanja  pravilnih higijenskih navika i usvajanja zdravog načina življenja (tjelesne aktivnosti, zdrava prehrana)
· skrb o kontinuiranom obogaćivanju organiziranih tjelesnih aktivnosti novim sadržajima (tjelovježba, strukturirane tjelesne aktivnosti i boravak na zraku)
· aktivnosti s djecom iz područja zdravstvenog odgoja
· upoznavanje djece sa važnošću medicine i oslobađanje straha od liječnika i stomatologa (suradnjom i simboličkom igrom).
 
5.3. Prehrana djece
U vrtiću je organizirana prehrana djece. S obzirom na trajanje programa, u Vrtiću, u cjelodnevnom desetosatnom programu ponuđeno je četiri obroka. Obroci se sastoje od doručka, prijepodnevne užine, ručka i poslijepodnevne užine. Hrana se priprema u Vrtiću u namjenskoj kuhinji.
Dnevni ritam prehrane
8:30 - 9:00 – doručak
10:00 – 10:30 – prijepodnevna užina
11:30 - 12:30 - ručak
14:00 - 15:00 – poslijepodnevna užina
U pripremi hrane pazi se i na zadovoljavanje specifičnih potreba u prehrani djece s zdravstvenim poteškoćama (alergije na namirnice i sl.). U vrtić se može unositi samo industrijski pripravljena i pakirana hrana s deklaracijom proizvođača. Djeci je svakodnevno ponuđena zdravstveno ispravna voda.
Za sastavljanje jelovnika zadužena je zdravstvena voditeljica te se ona prilikom sastavljanja istih služi ''Programom zdravstvene zaštite djece, higijene i pravilne prehrane djece u dječjim vrtićima''  (N.N. br.: 105).
Voće i pitka voda dostupni su djeci tijekom provedbe cijeloga programa.
Pravilna prehrana osigurava se:
o redovitim brojem obroka u skladu s preporučenim količinama energije i prehrambenih tvari
o   propisanim sanitarnim nadzorom nad namirnicama i predmetima koji se koriste u prehrani djece
o   zadovoljavanjem uvjeta propisanih za zdravstvenu ispravnost namirnica
o   edukacijom osoba koje rade u provedbi procesa pripreme hrane: tečaj higijenskog minimuma
o   redovitim pregledima za sanitarne iskaznice svih djelatnika
o   upućivanjem na redovite zdravstvene preglede.
 
6. [bookmark: _heading=h.f2reqeq522ky]STRUČNO  USAVRŠAVANJE ODGOJNIH DJELATNIKA
 
Kontinuiranim i stalnim stručnim usavršavanjem stručni djelatnici u Vrtiću stječu znanja, vještine i sposobnosti potrebne za primjenu suvremenih oblika rada s djecom predškolske dobi.  Odgojitelji se osvještavaju i senzibiliziraju za prepoznavanje individualnih potreba i mogućnosti djece. Dodatna edukacija pruža odgojiteljima bolju mogućnost refleksije, samorefleksije a krajnji cilj je podizanje razine stručne kompetencije odgojnih djelatnika u primjeni znanja i tehnika u radu s djecom i pri savjetovanju roditelja.
Stručno usavršavanje odgojnih djelatnika provodit će se putem sljedećih oblika:
1.         usavršavanje na razini Vrtića
- izvješća sa seminara i stručnih usavršavanja izvan ustanove koje odgojitelji, stručni suradnik i ravnateljica pripreme i prezentiraju na sastancima Odgojiteljskog vijeća
-  stručne radionice stručnog suradnika ili odgojitelja
- predavanja po dogovoru, sa stručnim i licenciranim predavačima prema postojećim interesima
2.                  usavršavanje izvan Vrtića
- edukacije i stručni skupovi za odgojitelje, stručne suradnike i ravnatelja  prema planu Agencije za odgoj i obrazovanje na županijskoj i državnoj razini  i drugih organizatora i predavača
- edukacije i stručni skupovi za ostale zaposlenike prema planu licenciranih predavača a sukladno planiranim sredstvima
3.                    individualno stručno usavršavanje
-        kontinuirano praćenje stručne literature te odabranih tema i sadržaja projekata
-  prema interesu stručnih djelatnika izvan ustanove (radionice, stručni simpoziji, seminari...)
 
Tijekom pedagoške godine pratit ćemo ponudu edukacija Agencije za odgoj i obrazovanje i drugih ovlaštenih organizatora edukacija te će se radnici sukladno interesima i aktivnostima koje će provoditi educirati tijekom cijele pedagoške godine.
 
Planiramo održavanje šest sjednica Odgojiteljskog vijeća tijekom pedagoške godine te jedan refleksivni sastanak svih djelatnika vrtića.
Okvirne planirane teme su:
· Razmatranje Godišnjeg plana i program rada
· Razmatranje Kurikula dječjeg vrtića
· Izvješća sa seminara, savjetovanja i radionica
· Predlaganje izvođenja aktivnosti i projekata
· Izlaganja na aktualne stručne teme
· Dogovori oko organizacije radionica, neposredne i posredne komunikacije s roditeljima, roditeljskih sastanaka
· Dogovori oko izleta, gostovanja, posjeta, radionica za djecu, priredbi
· Razmatranje godišnjeg izvještaja za pedagošku godinu dječjeg vrtića
· Organiziranje vrtićkih skupina
· Dogovor oko prenamjene prostora i reorganizacije rada odgojitelja
· Dogovori oko korištenja godišnjih odmora radnika
· Ljetni način rada i raspored odgojitelja po skupinama
· Unapređenje odgojno-obrazovnog rada kroz analizu povratnih informacija roditelja i djelatnika.
· Unapređenje zadovoljstva zaposlenika i kvalitete radnog okruženja.

 
7. [bookmark: _heading=h.tp1mdiw1klar]SURADNJA S RODITELJIMA
Rad s roditeljima je moguće organizirati kroz različite oblike pri čemu se nećemo ograničiti samo na informativne roditeljske sastanke i prigodna druženja.
Cilj nam je ostvarivanje što bolje komunikacije s roditeljima kako bi se prepoznale njihove stvarne potrebe u cilju ostvarenja partnerskih odnosa s roditeljima koji se temelji na savjetovanju i dijalogu, kao i njihovim dobrovoljnim uključivanjem i sudjelovanjem u radu Vrtića.
Suradnju s roditeljima realizirat će se putem:
o   roditeljskih sastanaka informativnog, komunikacijskog i predavačkog tipa
o   individualnih razgovora (savjetovanje i educiranje roditelja o razvojnim karakteristikama djeteta)
o   svakodnevnih kontakata – prilikom preuzimanja i predavanja djeteta
o   anketa – prema potrebi tijekom godine
o   centra/kutića za roditelje – prenošenje informacija pismenim putem roditeljima tijekom cijele godine, uz redovno osvježavanje istih, obavijestima informativnog i odgojno obrazovnog karaktera i sl.
o  sudjelovanja u organizaciji i ostvarenju izleta, predstava, posjeta, druženja, proslava, radionica – tijekom godine
o   sudjelovanja u neposrednom radu vrtića tijekom godine - upoznavanje djece s raznim profesijama roditelja, uključivanjem u planirane aktivnosti…
o   uključivanjem u sportske i svečane manifestacije tijekom godine
 
8. [bookmark: _heading=h.fzczbvuyt54h]SURADNJA S OSTALIM DRUŠTVENIM ČIMBENICIMA
Cilj je uspostaviti raznoliku i sveobuhvatnu suradnju s vanjskim čimbenicima kako bi se što potpunije i kvalitetnije ostvarili ciljevi i zadaće predškolskog odgoja vezano za obogaćivanje života i produbljivanje iskustava djece.
Zadaće:
o  osigurati funkcioniranje Vrtića u skladu s važećim zakonskim propisima i pravilnicima
o  osigurati uredno financijsko poslovanje vrtića u skladu s propisima i mogućnostima,
o   poticati i organizirati razna uključivanja vrtića u humanitarne i druge akcije,
o   održavanje suradnje sa lokalnim društvenim čimbenicima u vidu njegovanja i održavanja tradicijskih i specifičnih vrijednosti .
Program nastojimo obogatiti sadržajima iz kulture, športa, izletima, posjetama, uključivanjem djece u društvena događanja u širem društvenom okruženju i sl.
U suradnji s javnim i kulturnim institucijama (verificiranih programa), provodimo sljedeće:  	
o   jačanje društvene svijesti o važnosti poštivanja prava djeteta osobito u zadovoljavanju općih i posebnih potrebe djeteta (informiranost, edukacija, korištenje prostora, sudjelovanje djeteta, prezentiranje prakse, razumijevanje i procjena ostvarenog, uključivanje vanjskih čimbenika, oblici pomoći, suradnja, podrška ….)                                                                    
o   suradnja s kulturnim, športskim i drugim ustanovama, društvenim i radnim organizacijama  	
o   suradnja sa ustanovama za unapređivanje i istraživanje predškolskog odgoja, za obrazovanje stručnjaka u predškolskom odgoju i dr.
o   suradnja s Ministarstvom znanosti i obrazovanja, Agencijom za odgoj i obrazovanje, Gradskim uredom za obrazovanje, kulturu i šport
o   suradnja s ustanovama za predškolski odgoj i naobrazbu djece s posebnim odgojno-obrazovnim potrebama (djeca s teškoćama i darovita djeca)
o   sudjelovanje u ostvarivanju mjera specifične zdravstvene zaštite djece prije upisa i za vrijeme njihova boravka u vrtiću, u suradnji s ustanovama zdravstvene zaštite
o   suradnja s Osnovnom školom Starigrad radi usklađivanja odgojno obrazovnog programa kao osnove za daljnje učenje, a osobito radi odgovarajućeg prijelaza iz vrtića u školu i kontinuitetu u odgoju i obrazovanju djece (razmjena iskustva, izgrađivanje međusobnoga povjerenja, jačanje profesionalne uloge odgojitelja i učitelja i dr.).
o   suradnja s Općinom Starigrad, Turističkom zajednicom, KUD –om Podgorac, NP Paklenica
o   sudjelovanje u raznim aktivnostima i svečanostima organiziranim u Općini Starigrad
9. [bookmark: _heading=h.cvykkbza55ub]VREDNOVANJE PROGRAMA
Uspješnost realizacije programa procjenjivat će se unutarnjom procjenom kvalitete od strane odgajatelja i drugih stručnih djelatnika u vrtiću, djece (uspoređivanjem podataka o djetetovu razvoju i razvojnim potrebama na početku i na kraju pedagoške godine) i roditelja.
Praćenje djeteta počinje dobivanjem prvih informacija od roditelja na početku pedagoške godine. Tijekom izvedbe programa odgajatelji i stručni suradnici voditi će bilješke o djeci te tako dobiti uvid  o tome u čemu se neko dijete pokazalo uspješnim, te obavijestiti roditelje o svojim zapažanjima.
Odgojitelj će, zajedno sa stručnim timom također pratiti i procjenjivati svoju metodičku kreativnost, primjenjivanje suvremenih oblika i metoda rada  u odgojno-obrazovnom procesu. Voditi će i pedagošku dokumentaciju:
o   imenik djece
o   tromjesečne, tjedne i dnevne planove
o   svakodnevna zapažanja o aktivnostima djece
Na kraju pedagoške godine piše se Godišnje izvješće o radu i provođenju programa a na početku godine Godišnji plan i program rada.
Osim toga tijekom pedagoške godine 2026./2027. vodit će se i Matična knjiga djece, Ljetopis, Evidencija djece, Program stručnog usavršavanja odgojno-obrazovnih djelatnika te zapisnici s odgojiteljskih i upravnih vijeća te roditeljskih sastanaka.
Osim unutarnje (samo) procjene, program predškole bit će podvrgnut i vanjskom vrednovanju čiji su kriteriji unaprijed poznati (dogovoreni) i međusobno usklađeni.
Kako bi ostvarili kvalitetnu odgojno-obrazovnu praksu i kurikul koji se iz nje generira, potrebno je da su odgajatelji i drugi stručni suradnici u vrtiću refleksivni praktičari, da stalno promišljaju, propituju, istražuju vlastita uvjerenja, iskustva, praksu i budu primjeren model djeci kako bi se osposobila za samounapređivanje (samoregulaciju vlastitog ponašanja) svojih postignuća i izgradnju kvalitetnih odnosa s vršnjacima i ostalima u ustanovi i izvan nje.
Putem odgojiteljskih vijeća, timskih sastanaka i ostalih radnih dogovora vodit će se zajednička refleksija i samorefleksija odgojitelja, te vrednovati i cjelokupna provedba programa.
10. [bookmark: _heading=h.54b10ctixovf]FINANCIRANJE PROGRAMA
Sredstva za obavljanje djelatnosti, odnosno redovnog poslovanja vrtića osiguravaju se iz
o   proračuna Općine Starigrad
o   uplatama roditelja korisnika usluga
o   sredstvima MZO za sufinanciranje javnih potreba djece u programu predškole
 
Osnivač Vrtića će najvećim dijelom financirati  rad Vrtića.  Pored osiguravanja  plaća djelatnicima, osigurava:
o   ostala materijalna davanja (regres, božićnica, jubilarna nagrada)
o   potrebnu opremu i didaktička sredstva
o   novčana sredstva za rad Vrtića
o   participaciju u troškovima roditelja za boravak djece u Vrtiću.
 

11. [bookmark: _heading=h.b7922af3i83x]GODIŠNJI PLAN I PROGRAM RADA RAVNATELJICE
 
	PROGRAMSKI SADRŽAJI
	 

	Poslovi planiranja i programiranja rada
	 

	-        Izrada Godišnjeg izvješća
-        Izrada Godišnjeg plana i programa rada
-        Izrada Kurikula
-        Izrada organizacije rada za novu pedagošku godinu
-        Rad na rebalansu financijskog plana za tekuću godinu u suradnji s računovodstvom i Osnivačem
-        Rad na financijskom planu za sljedeću pedagošku godinu u suradnji s računovodstvom
-        Planiranje i vođenje Odgojiteljskog vijeća
 
	 
 
 
 
 
Navedeno se provodi u kolovozu, rujnu i listopadu

	Vođenje poslovanja dječjeg vrtića
	 

	-        Poslovi organizacijske, financijske, pravne i stručno pedagoške naravi
-        Redovitost naplate prema dobavljačima
-        Redovitost naplate korisnika usluga
-        Kontrola narudžbenica, dostavnica, računa
	 
Navedeno se provodi tijekom cijele godine

	U odnosu na radne odnose i pravne propise
	 

	-        Izrada normativnih akata važnih za rad Vrtića
-        Prilagodba postojećih akata s promjenama u Zakonu
-        Kontinuirano praćenje i proučavanje zakonskih propisa
-        Vođenje Matične knjige
-        Vođenje Arhiva vrtića i Arhivske knjige
-        Izrada i podnošenje statističkih izvješća i planova
-        Nadziranje ispravnog provođenja HACCP sustava i svih njegovih sastavnica
-        Praćenje i nadziranje redovnog servisiranja postrojenja i opreme
	 
 
Navedeno se provodi tijekom cijele godine

	Informiranje radnika vrtića i stručno usavršavanje
	 

	-        Informiranje radnika Vrtića o propisima Zakona i Statuta kao i drugih akata
-        Praćenje zakona i podzakonskih akata, te stručno usavršavanje iz područja istog
-        Informiranje radnika vrtića o ponudi edukacija
-        Sudjelovanje u svim oblicima stručnog usavršavanja
	 
Navedeno se provodi tijekom cijele godine

	Financijsko – materijalno poslovanje
	 

	-        Odlučivanje o nabavi u skladu s financijskim planom
-        Suradnja s Osnivačem u vezi investicijskog održavanja objekta – praćenje ispravnosti i sigurnosti objekta
-        Suradnja s Osnivačem vezano uz otvaranje nove jasličke skupine
	 
Navedeno se provodi tijekom cijele godine

	Sudjelovanje u radu Upravnog vijeća
	 

	-        Dogovaranje dnevnog reda sjednica u suradnji s predsjednikom Upravnog vijeća
-        Priprema materijala za sjednice
-        Provođenje odluka i zaključaka Upravnog vijeća
	 
Navedeno se provodi tijekom cijele godine

	Suradnja s roditeljima te vanjskim čimbenicima
	 

	-        Individualni razgovori s roditeljima prema zahtjevima roditelja ili odgojitelja
-        Svakodnevno komuniciranje s roditeljima prilikom dolaska/odlaska djece
-        Organizacija i realizacija roditeljskih sastanaka i radionica u suradnji s odgojiteljima i stručnim suradnikom
-        Suradnja s vanjskim čimbenicima vezano uz obogaćivanje odgojno obrazovnog rada, poštivanje zakonskih propisa, stručno usavršavanje
	 
 
 
 
 
Navedeno se provodi tijekom cijele godine


 

12. PLAN I PROGRAM RADA PEDAGOGINJE
 
	Zadaće
	
	 

	U odnosu na dijete
	  sudjelovanje kod upisa djece i formiranja odgojnih skupina
  praćenje, procjenjivanje aktualnih potreba djece te podupiranje i osiguravanje promjena koje omogućavaju zadovoljavanje djetetovih trajnih i aktualnih potreba – na razini vrtića, odgojne grupe, pojedinca
  sudjelovanje u promicanju odgojno-obrazovnih i organizacijskih uvjeta u cilju fleksibilnijeg zadovoljavanja potreba djece i uvažavanja individualnih različitosti
  ostvarivanje neposrednog kontakta s djecom radi obogaćivanja programa rada (svakodnevni neposredni pedagoški rad u odgojno-obrazovnom procesu) i poticanja optimalnog razvoja djece te zadovoljavanja njihovih potreba
  neposredno uključivanje u realizaciju odgojno-obrazovnog procesa vezano uz projektni pristup radu
  detektiranje, opserviranje i rad s djecom s posebnim potrebama
  sudjelovanje u pripremi i poticanje djece pred polazak u školu na području predčitačkih i predmatematičkih vještina
	lipanj, srpanj, kolovoz
tijekom godine
 
 
 
 tijekom godine
 
 
 
tijekom godine
 
 
 
 tijekom godine
 
tijekom godine
 tijekom godine, a posebno kroz travanj i svibanj

	U odnosu na odgojitelje
	  pomagati odgojiteljima pri početnoj prilagodbi djece u vrtiću
  zajedno s odgojiteljima svakodnevno stvarati poticajno okruženje u kojem će djeca moći zadovoljiti individualne opće i posebne potrebe
  u suradnji s odgojiteljima provoditi stručna usavršavanja tijekom pedagoške godine
  savjetovati odgojitelje o pedagoškoj literaturi koja može pridonijeti poboljšanju odgojno-obrazovnom radu
  po potrebi imati individualne konzultacije s odgojiteljima u slučaju da je potrebno posebno usmjeriti zajedničku pažnju i rad na određeno dijete ili odgojnu zadaću, projekt…
  u suradnji s odgojiteljima organizirati uređenost sobe dnevnog boravka kako bi svojim rasporedom i sadržajem bila prikladna odgojno-obrazovnom radu i potrebama djeteta
  u suradnji s odgojiteljima pratiti individualni napredak i boravak djece s teškoćama u razvoju
  poticati timski rad odgojitelja i međusobnu svakodnevnu suradnju i uvažavanje
  poticati projektni rad odgojitelja
  podrška i pomoć́ odgojiteljima u suradnji s roditeljima
  pomagati odgojiteljima pri organizaciji izleta, radionica, povorka za maškare, završne aktivnosti i slično
  poticati refleksivnu praksu odgojitelja
	rujan, listopad
 tijekom godine
 
 
tijekom godine
 
 tijekom godine
 
 
 tijekom godine
 
 
 tijekom godine, a posebno na početku pedagoške godine
 

tijekom godine
 
 tijekom godine
 tijekom godine
tijekom godine
 
tijekom godine
 
 tijekom godine

	U odnosu na roditelje
	  uključiti roditelje u svakodnevni odgojno-obrazovni proces
  s roditeljima surađivati na upisima u vrtić
  upoznavanje roditelja s pravima i obvezama te obilježjima institucionalnog odgoja i posebnostima vrtića i skupina
  biti na raspolaganju roditeljima za telefonske ili osobne individualne konzultacije, upite i žalbe
  pomagati roditeljima pri razdoblju prilagodbe i omogućiti im boravak u skupini u dogovoru s odgojiteljima
  omogućiti individualne konzultacije i savjetovanja roditeljima koji imaju djecu s teškoćama u razvoju
  korištenje i ažuriranje web stranice kao suvremenog oblika komunikacije s roditeljima i društvenom sredinom
  precizno dogovoriti, dobro organizirati i stručno-kompetentno  pripremiti sve oblike suradnje s roditeljima s tendencijom unaprjeđenja odnosa sa suradničkog odnosa na partnerski odnos
	tijekom godine
 lipanj, srpanj, kolovoz, rujan
rujan
 
 tijekom godine
 
 rujan, listopad
 
 
tijekom godine
 
tijekom godine
 
 tijekom godine

	U odnosu na ravnateljicu
	  suradnja u osmišljavanju različitih aktivnosti vrtića i okruženja s kulturnim i stručnim sadržajima
  suradnja u pisanju godišnjeg plana i programa
  suradnja u pisanju godišnjeg izvješća
  zajedničko planiranje i nabava sredstava za rad (didaktike) i stručne literature
  suradnja na upisima u vrtić
  aktivno sudjelovanje u radu odgajateljskih vijeća, internih stručnih aktiva i radnih dogovora tijekom pedagoške godine
  vođenje osobne pedagoške dokumentacije i uvid u pedagošku dokumentaciju vrtića
  planiranje stručnog usavršavanja djelatnika unutar i izvan ustanove
	tijekom godine
 
 rujan
 kolovoz
 kolovoz, rujan
 lipanj, srpanj, kolovoz
tijekom godine
 
 tijekom godine
 
 kolovoz, rujan

	U odnosu na društvene čimbenike
	  uključivati dijete i roditelja u raznovrsne aktivnosti u interakciji s društvenom sredinom i ostalim stručnjacima zbog obogaćivanja programa, cjelovitih doživljaja i konkretnijih spoznaja djeteta
  djetetu omogućiti sadržaje i aktivnosti koje ono ne može doživjeti u svakodnevnom vrtićkom radu a koji će poboljšati proces odgoja i obrazovanja
  suradnja s institucijama: Ministarstvom znanosti i obrazovanja, Gradskim uredom za odgoj i obrazovanje, Agencijom za odgoj i obrazovanje
  suradnja s odgojno-obrazovnim ustanovama u okruženju (Osnovna škola Starigrad)
  suradnja s vanjskim ustanovama, udrugama, sustručnjacima kako bi se obogatili postojeći programi rada s djecom te osmislili novi sadržaji i oblici rada
  javno predstavljanje odgojno-obrazovnog rada vrtića
	tijekom godine
 
 
 
tijekom godine
 
 
tijekom godine
 
 
 tijekom godine
 
 tijekom godine
 
 
 tijekom godine


[bookmark: _heading=h.x4tm8z6varz8] 
13. PLAN I PROGRAM RADA ZDRAVSTVENE VODITELJICE
 
 
Sadržaj 
1. UVOD 
2. ZDRAVSTVENA ZAŠTITA DJECE
· Planirane zadaće zdravstvenog voditelja
· Oblici realizacije
3. SANITARNO - HIGIJENSKI  UVJETI U DJEČJEM VRTIĆU
· Planirane zadaće zdravstvenog voditelja
· Oblici realizacije  
4. PREHRANA DJECE
· Planirane zadaće zdravstvenog voditelja
·  Oblici realizacije 
5. ZDRAVSTVENI ODGOJ
· Planirane zadaće zdravstvenog voditelja  
· U odnosu na djecu
· U odnosu na odgojitelje i ostale zaposlenike dječjeg vrtića
· U odnosu na roditelje/skrbnike 
6. OBLICI REALIZACIJE
· Zdravstveni odgoj djece
· Zdravstveni odgoj zaposlenih u dječjem vrtić
· Zdravstveni odgoj roditelja / skrbnika djece
7. STRUČNO USAVRŠAVANJE ZDRAVSTVENOG VODITELJA
8. ZDRAVSTENA DOKUMENTACIJA
 
 
 
 
 
 
1. UVOD 
Zdravstvena zaštita djece, njega i pravilna prehrana, te zdrav stil življenja sastavni su 
dio cjelovitog razvoja djeteta te dugoročno postizanje globalnog cilja – zdravlje za sve.  
Zdravstvena voditeljica u dječjem vrtiću radi na osiguravanju i unapređenju zaštite 
zdravlja djece i u timu sa stručnim suradnicima, ravnateljem, odgojiteljima, roditeljima, 
pedijatrima i ostalim čimbenicima sudjeluje u ostvarivanju tih zadataka koji se mogu grupirati 
u četiri područja, i to;  
1. zdravstvena zaštita djece  
2. praćenje i unapređenje sanitarno - higijenskih uvjeta u dječjem vrtiću 
3. praćenje i unapređenje prehrane djece   
4. priprema i realizacija zdravstvenog odgoja  
Zdravstvena voditeljica u predškolskom sustavu ima stoga vrlo odgovornu zadaću da 
svoja profesionalna znanja integrira u odgojno-obrazovni proces i zajedno s ostalim 
suradnicima osigura najbolje moguće uvjete potrebne za optimalan dječji razvoj. 


2. ZDRAVSTVENA ZAŠTITA DJECE 
CILJ: stvaranje uvjeta za pravilan rast i razvoj djeteta, prevenciju oboljenja, podršku 
djetetu pri stvaranju navika zdravog načina življenja i odgovarajuće reagiranje u potencijalno 
opasnim situacijama za dijete. 
2.1. Planirane zadaće zdravstvenog voditelja 
o prikupljanje liječničkih potvrda o obavljenom sistematskom zdravstvenom pregledu 
predškolskog djeteta prije upisa u dječji vrtić 
o provjera dokumentacije o cijepljenju djeteta i evidencija procijepljenosti 
o vođenje zdravstvenog  kartona djeteta u dječjem vrtiću 
o prikupljanje liječničkih potvrda o obavljenom zdravstvenom pregledu djeteta nakon 
izostanka iz vrtića 
o stalno praćenje zdravstvenog statusa djece kroz kontinuirano praćenje pobola djece 
o praćenje epidemiološke situacije te, po potrebi, provođenje protuepidemijskih mjera u slučaju zarazne bolesti 
o zdravstveno prosvjećivanje i zdravstveni odgoj djece 
o suradnja s izabranim doktorima medicine – pedijatrima 
o nadzor nad adekvatnom prehranom djece, prevencija pretilosti, te usvajanje kulture prehrane 
o praćenje rasta i razvoja djece kroz antropometrijska mjerenja djece i analiza antropometrijskog mjerenja 
o probir djece sa slabovidnošću - screening vida 
o provođenje zdravstvenog odgoja djece, roditelja i svih zaposlenika vrtića 
o sudjelovanje u rješavanju problemskih situacija vezanih uz zdravlje djeteta 

Oblici realizacije 
o procjena i praćenje psihofizičkog razvoja pojedinog djeteta i djece u skupini te 
identifikacija djece s posebnim zdravstvenim potrebama predočenjem potvrde o 
obavljenom sistematskom zdravstvenom pregledu predškolskog djeteta prije upisa u 
vrtić, temeljem druge liječničke dokumentacije te konačno provedenim informativnim 
individualnim razgovorima sa roditeljima odnosno skrbnicima djece 
o identifikacija djece s posebnim zdravstvenim potrebama (kronične bolesti,  alergije…)   
o upoznavanje zaposlenih u dječjem vrtiću s karakteristikama psihofizičkog razvoja 
djeteta i njegovim potrebama 
o redovito praćenje djece s posebnim potrebama i djece s teškoćama u razvoju 
o preventivno djelovanje na suzbijanju bolesti i u situacijama epidemioloških indikacija 
i to: stalnim praćenjem zdravstvenog statusa djece kroz kontinuirano praćenje pobola 
djece (vođenje zdravstvenog  kartona djeteta u dječjem vrtiću), praćenjem 
epidemiološke situacije te po potrebi, provođenjem protuepidemijskih mjera u slučaju 
zarazne bolesti, provjerom dokumentacije o cijepljenju djeteta i evidencijom procijepljenosti 
o pravovremeno zadovoljavanje osnovnih bioloških potreba djece  i to osiguravanjem 
optimalnog psihofizičkog razvoja djece poticanjem svakodnevnog boravka na zraku 
(kad vremenske prilike dopuštaju) 
o poticanje kulturno - higijenskih navika kod djece (pranje ruku, upotreba WC-a, 
upotreba, maramice, salvete, ponašanje za vrijeme obroka..) putem raznih odgojno
obrazovnih sadržaja ovisno o dobi 
o praćenje tjelesnog rasta i razvoja djece u skupini, individualno i njihovih potreba te 
poduzimanje potrebnih mjera kroz antropometrijska mjerenja djece i analiza 
antropometrijskog mjerenja, individualna, analiza grupe i općenito na nivou vrtića uz 
bogaćenje dječje spoznaje o navikama zdravog načina življenja – pravilna prehrana 
o rano otkrivanje djece koja imaju probleme s vidom i slabovidnošću – pregled uz probir 
slabovidne djece pregledom vida po Snellenovim tablicama / 3m – sličice te 
savjetovanje roditeljima da djecu odvedu na oftalmološki pregled 
o pružanje pomoći djeci u situacijama povreda i bolesti 

3. SANITARNO - HIGIJENSKI  UVJETI U DJEČJEM VRTIĆU 
CILJ: osiguranje najviše moguće razine higijene prostora i stalni nadzor nad 
higijensko - sanitarnim uvjetima unutarnjih i vanjskih prostora, osiguranje sigurnosnih uvjeta 
boravka djeteta u vrtiću (postupci i tehnički uvjeti) te pravovremeno i odgovarajuće reagiranje 
u uvjetima epidemiološke opasnosti. 
Planirane zadaće zdravstvenog voditelja 
o praćenje, nadziranje i predlaganje mjera za poboljšanje sanitarno – higijenskih 
uvjeta rada u dječjem vrtiću 
o ispunjavanje uvjeta smještaja 
o ispunjavanje uvjeta u pogledu prehrane 
o kontrola provođenja HACCP sustava 
o mjere prevencije od zaraznih bolesti kao i higijensko epidemiološki nadzor nad 
zaraznim bolestima 
o protuepidemijske mjere 
o suradnja sa ZJZ Zadar,  higijensko-epidemiološkom službom 
o mjere vezane uz svakodnevne aktivnosti u vrtiću 
o održavanje higijene i nadzor nad higijenskim stanjem 
o osiguranje stjecanja znanja o zdravstvenoj ispravnosti namirnica i osobne higijene 
(tečaj higijenskog minimuma)  
o praćenje sanitarno zdravstvenih pregleda djelatnika  
o zdravstveni odgoj  
 Oblici realizacije 
o osiguranje visoke razine higijene objekta praćenjem, nadziranjem i predlaganjem 
mjera za poboljšanje sanitarno – higijenskih uvjeta rada u dječjem vrtiću 
o ispunjavanje uvjeta smještaja i to: pregledom prostora prilikom pranja i čišćenja, 
praćenjem provođenja svakodnevne dezinfekcije (sanitarni čvorovi, kuhinja, stolovi, 
stolci...), osiguranjem optimalnih mikroklimatskih uvjeta unutar objekta (temperatura, 
vlažnost, osvjetljenje), osiguranjem dovoljne količine sredstava za opću higijenu 
djece, nadzor nad mijenjanjem i pranjem posteljine, briga o ispunjavanju uvjeta u 
pogledu zdravstvene ispravnosti igračaka i drugih predmeta opće uporabe, pregled 
igrališta, osiguranje sigurnosti djece kontrolom ulaza i izlaza te zatvaranjem vrata 
o primjena implementiranog HACCP sustava prilikom pripreme hrane te kontrola 
provođenja istog putem odgovarajuće HACCP dokumentacije 
o mjere prevencije od zaraznih bolesti kao i higijensko epidemiološki nadzor nad 
zaraznim bolestima i to provođenjem protuepidemijskih mjera prema uputama 
higijensko - epidemiološke službe i zakonom propisanih postupaka 
o suradnja sa Nastavnim zavodom za javno zdravstvo Splitsko dalmatinske županije,  
Higijensko - epidemiološkom službom i to praćenjem provođenja kontinuiranog 
zdravstvenog nadzora – ispitivanjem mikrobiološke čistoće objekta te ispitivanjem 
mikrobiološke ispravnosti hrane 
o nadzor nad organiziranjem i provođenjem obveznih preventivnih mjera dezinsekcije, 
deratizacije  i dezinfekcije unutar objekta prema zakonom propisanim terminima ili po 
potrebi i na zakonom propisan način 
o praćenje i pravovremeno organiziranje edukacije za osiguranje stjecanja osnovnog i 
proširenog znanja o zdravstvenoj ispravnosti namirnica i osobne higijene osoba koje 
rade u proizvodnji i prometu namirnica (tečaj „higijenskog minimuma“)  
o praćenje  i pravovremeno upućivanje na sanitarno zdravstvene preglede na kliconoštvo 
radnika dječjeg vrtića 
4. PREHRANA DJECE 
CILJ: planiranje pravilne prehrane djece u vrtiću u skladu s preporučenim 
prehrambenim standardima, uz primjenu zdravstvenih, kulturoloških i obrazovnih elemenata, 
te prilagođavanjem oblika prehrane specifičnim potrebama djece. 
 Planirane zadaće zdravstvenog voditelja 
o rad na organizaciji i realizaciji prehrane djece 
o sastavljanje jelovnika u skladu  prema važećim prehrambenim standardima i 
normativima koji su određeni «Programom zdravstvene zaštite djece, higijene i 
pravilne prehrane djece u dječjim vrtićima» 
o prehrana je jedna od osnovnih bioloških potreba koja mora zadovoljiti mnoge kriterije; 
da je odgovarajuća za dob, planirana prema duljini boravka djeteta u vrtiću, da je 
raznovrsna, pripremljena od sezonskih namirnica odgovarajućih za prehranu djece 
predškolske dobi, svježa, dobro kombinirana i kontrolirana, a sve radi osiguranja 
optimalnog rasta i razvoja djece 
o svakodnevna provjera kvalitete i kvantitete 
o zakonski sanitarni nadzor nad namirnicama i predmetima opće uporabe koji se koriste 
u prehrani djece 
o pravilno provođenje postupka  samoposluživanja, poštujući  sve higijensko- sanitarne 
principe 
o zdravstveno odgojni rad za stvaranje navika zdravog hranjenja te stvaranje pozitivnog 
stava prema pravilnoj prehrani 
o edukacija i praćenje provođenja proslava rođendana prema prehrambenim standardima 
Oblici realizacije 
o rad na organizaciji i realizaciji pravilne prehrane djece i to sastavljanjem jelovnika u 
skladu  prema važećim prehrambenim standardima i normativima, da je prehrana 
odgovarajuća za dob, planirana prema duljini boravka djeteta u vrtiću, da je 
raznovrsna, pripremljena od sezonskih namirnica odgovarajućih za prehranu djece 
predškolske dobi, svježa, dobro kombinirana i kontrolirana, a sve radi osiguranja 
optimalnog rasta i razvoja djece 
o identifikacija individualnih specifičnosti i posebnih potreba djeteta putem 
individualnih informativnih razgovora s roditeljima i temeljem liječničke 
dokumentacije 
o planiranje kvalitetnog jelovnika i osiguranje posebnih namirnica ili jela prema 
specifičnim potrebama pojedinog djeteta (nutritivne alergije, pretilost, pothranjenost, 
bolesti probavnog sustava...) 
o redovita provjera kvalitete i kvantitete hrane praćenjem konzumacije obroka djece, 
njihovih preferencija, stavova, mišljenja i prema tome prilagođavanjem jelovnika 
o nadzor nad adekvatnom prehranom djece u smislu prevencije pretilosti 
o edukacija odgojitelja o važnosti individualizirane prehrane (s obzirom na pretilost ili 
pothranjenost) i važnosti pojedinih namirnica te kako motivirati djecu na prihvaćanje 
pojedinih jela i namirnica 
o zakonski sanitarni nadzor nad namirnicama i predmetima opće uporabe koji se koriste 
u prehrani djece 
o pravilno provođenje postupka  samoposluživanja, poštujući  sve higijensko- sanitarne 
principe 
o zdravstveno odgojni rad za stvaranje navika zdravog hranjenja te stvaranje pozitivnog 
stava prema pravilnoj prehrani 
o edukacija i praćenje provođenja proslava rođendana prema preporučenim 
prehrambenim standardima 
5. ZDRAVSTVENI ODGOJ 
CILJ: zdravstveno prosvjećivanje i zdravstveni odgoj djece, roditelja, skrbnika i 
zaposlenih u dječjem vrtiću u svezi sa stjecanjem pravilnih higijenskih navika i usvajanja 
zdravog načina življenja, posebno s obzirom na prevenciju najznačajnijih zdravstvenih 
problema. 
Planirane zadaće zdravstvenog voditelja 
· U odnosu na djecu 
o Zdravlje i higijena:: 
 Čiste ruke – u susret zdravlju  
 Prezentacija edukativne slikovnice 
 Pranje ruku 

o Visus: 
 Prezentacija edukativnog filma 
 Pregled vida po Snellenovim tablicama u cilju što ranijeg otkrivanja 
poremećaja kod djece 

o Liječnik i medicinska sestra – naši prijatelji: 
 Prezentacija edukativne slikovnice 
 Praktičan rad 

o Moje tijelo: 
 Prezentacija edukativne slikovnice 
 Praktičan rad 
 Natjecateljska edukativna igra 

o Zdrava i nezdrava hrana: 
 Kontinuirana edukacija djece 
 Prezentacije edukativnih slikovnica 

· U odnosu na odgojitelje i ostale zaposlenike dječjeg vrtića 
o educirati, informirati i savjetovati zaposlenike dječjeg vrtića o aktualnim problemima 
izradom informativno edukacijskog materijala - letaka, brošura, protokolima postupanja ili organizacijom predavanja na teme: 
 Hitna stanja 
 Osiguranje pravilne prehrane 
 Organizacija preraspodjele i serviranja hrane za djecu s nutritivnim alergijama 
 Provođenje mjera zdravstvene zaštite u dječjem vrtiću 
 Provođenje općih protuepidemijskih mjera 
 Osiguranje higijensko sanitarnih mjera te njihovo provođenje unutar objekta 
 Provođenje mjera HACCP sustava, evidentiranje i vođenje HACCP 
dokumentacije 
o provoditi savjetodavne razgovore s odgojiteljima i  drugim zaposlenicima tijekom 
godine ovisno o potrebi 
· U odnosu na roditelje/skrbnike 
Po planu, dogovoru i zainteresiranosti vrtića planira se: 
o održati roditeljske sastanke te  provoditi individualne savjetodavne razgovore s 
roditeljima/skrbnicima tijekom godine ovisno o aktualnim zdravstvenim problemima i 
po zatraženim temama: 
 Osiguranje mjera zdravstvene zaštite te njihovo provođenje u dječjem vrtiću 
 Osiguranje mjera higijene te njihovo provođenje u dječjem vrtiću 
 Osiguranje pravilne prehrane djece 
 Pravilan rast i razvoj u odnosu na antropometrijska mjerenja(pretilost), 
dogovor u svezi plana prehrane, nadzor nad provođenjem istog 
 Nutritivne i inhalatorne alergije – postupci i smjernice 
 Kronične bolesti – postupci i smjernice 
 Infektivne bolesti 
o sudjelovanje roditelja u planiranju aktivnosti 
o provoditi individualne savjetodavne razgovore s roditeljima/skrbnicima tijekom 
godine ovisno o potrebi 
o po potrebi informirati i savjetovati roditelje o aktualnim problemima u obliku 
informativno edukacijskog materijala  
6. OBLICI REALIZACIJE 
· Zdravstveni odgoj djece 
o kontinuirana edukacija djece  u svezi sa stjecanjem pravilnih higijenskih navika pranja 
ruku putem prezentacije edukativne slikovnice, animiranih filmova, postera i demonstracije pravilnog postupka pranja ruku s djecom. 
Osim nastojanja da djeca steknu nove i što bolje usvoje stare pozitivne navike i 
vještine radi očuvanja zdravlja, ovom temom zdravstvenog odgoja nastoji se kod djece 
razvijati pravilan odnos prema sebi i svojem zdravlju te ih podučiti kako se što bolje 
brinuti o svome zdravlju 
o edukacija djece o očuvanju vida i zdravlja očiju, probir djece sa slabovidnošću te 
upućivanje oftalmologu
o edukacija djece od najranije dobi o važnosti upućivanja i obraćanja zdravstvenim 
radnicima kao našim prijateljima koji nam u bolesti mogu pomoći te upoznavanje 
djece s osnovnim i najučestalijim medicinskim postupcima, a sve prezentacijom 
edukativne slikovnice, predstavljanjem medicinskog materijala kojim se zdravstveni  radnici koriste u svom radu uz manipulaciju konkretnim predmetima zajedno s djecom, igrom, a sve u svrhu suzbijanja straha u djece od zdravstvenih radnika i zdravstvenog pregleda 
o edukacija djece o osobnim različitostima, ali i jedinstvenosti naših tijela PowerPoint 
prezentacijom edukativne slikovnice „Moje tijelo“, animiranim filmom uz prikaz 
funkcioniranja organizma i organskih sustava, te provjerom usvojenog znanja kroz 
natjecateljsku igru – kviz znanja; Gdje se nalazi i za što mi služi ovaj organ? 
o razvijanje pravilnog odnosa djece prema hrani, naglašavajući važnost elemenata 
zdrave prehrane kroz razne odgojno-obrazovne aktivnosti i sadržaje – prezentacije 
edukativnih slikovnica, animiranih filmova, praktičan rad, kvizove znanja uz 
bogaćenje dječje spoznaje o navikama zdravog načina življenja – pravilna prehrana. 
Od izrazite važnosti je provoditi edukaciju djece o postojanju različitih vrsta hrane 
(zdrave/nezdrave namirnice) i dobre i loše posljedice konzumiranja iste, ali isto tako i 
o osnovama pravilnog ponašanja za stolom uz usvajanje vještina kulture hranjenja 9 
· Zdravstveni odgoj zaposlenih u dječjem vrtiću 
o edukacija radnika dječjeg vrtića pismenim i/ili usmenim putem o mjerama posebne 
skrbi te upućivanje u zdravstveno stanje i potrebe djeteta kao i način postupanja sa 
naglaskom na predlaganje optimalnih uvjeta za zadovoljavanje specifičnih potreba 
djeteta te poduzimanju određenih mjera kod zdravstvenih teškoća 
o zdravstveno prosvjećivanje odgojitelja o mjerama i načinima sprečavanja širenja 
zaraznih bolesti te načinima na koje mogu zaštititi sebe i djecu, te pružanju prve 
pomoći i to različitim oblicima informiranja; pisani materijali, brošure, prezentacije 
o edukacija o provođenju općih protuepidemijskih mjera 
o kontinuirana edukacija radnika dječjeg vrtića u svezi osiguranja higijensko - sanitarnih 
mjera te njihovo provođenje unutar objekta  
o edukacija kuharica i pomoćnog osoblja o provođenju mjera HACCP sustava, 
evidentiranju i vođenju HACCP dokumentacije 
o osiguranje pravilne prehrane te stvaranje uvjeta za kontinuiran rad na usvajanju i 
prakticiranju kulturno - higijenskih navika prilikom jela - priprema za obroke, pranje 
ruku, korištenje pribora za jelo, samoposluživanje, izgled prostora za jelo, odlaganje 
posuđa, čišćenje nakon jela.. 
o zajedničko promišljanje različitih oblika suradnje s roditeljima 
o edukacija svih zaposlenika dječjih vrtića o hitnim stanjima koja se mogu dogoditi 
unutar predškolske ustanove te usvajanju praktičnih vještina o čijoj kvaliteti može 
ovisiti tijek daljnjeg liječenja pa čak i život naglo oboljele ili ozlijeđene osobe. U tu 
svrhu tijekom pedagoške godine u planu je provesti predavanje – radionicu uz 
prezentaciju i provjeru usvojenih vještina te izradu informativnih letaka 
· Zdravstveni odgoj roditelja / skrbnika djece 
o informativne konzultacije i savjetovanje roditeljima o načinima zadovoljavanja 
specifičnih potreba djeteta u vrtiću (i kod kuće) i mogućnostima korekcije stanja 
o edukacija roditelja o provođenju mjera preventivne zdravstvene zaštite ili interventnim 
zdravstvenim mjerama, pojavi zaraznih bolesti i to individualnim konzultacijama, 
izradom letaka i/ili brošura, putem roditeljskih sastanaka 
o informiranje roditelja o poduzimanju preventivnih općih i epidemioloških mjera i 
obvezi njihovog aktivnog uključivanja; izolacija djece, javljanje pedijatru, 
poduzimanje određenih mjera profilakse, donošenje liječničkih ispričnica nakon 
zaraznih bolesti... 
o suradnja s roditeljima u vidu prikupljanja informacija o prehrambenim navikama i 
posebnim potrebama djece zbog osiguravanja primjerene prehrane djeteta i to 
individualnim konzultacijama i savjetovanje o novim spoznajama iz tog područja  
o obavještavanje roditelja individualnim konzultacijama i pisanim materijalima o 
rezultatima provedenih antropometrijskih mjerenja, uz savjetovanje o provođenju 
pravilne prehrane i poduzimanje mjera za korekciju odstupanja u smislu tjelesne težine 
djeteta (pretilosti, pothranjenosti) vodeći računa o djetetovom dostojanstvu i zaštiti 
podataka 
7. STRUČNO USAVRŠAVANJE ZDRAVSTVENOG VODITELJA 
Zdravstveni voditelj predškolske ustanove je viša medicinska sestra s usvojenim 
stručnim znanjima iz medicinskih znanosti, ali i društvenih, bihevioralnih, komunikacijskih 
vještina, organizacijskih modela i procesa zdravstvene skrbi koje implementira u odgojno 
obrazovni rad u svojoj proširenoj ulozi medicinske sestre u zajednici. Stoga, da bi stručno i 
kvalitetno obavljala svoje zadaće, mora se kontinuirano educirati. Edukacija se provodi kroz: 
o zakonski obvezna stručna predavanja organizirana od strane Hrvatske komore 
medicinskih sestara koja izdaje odobrenja za samostalan rad (licence) svim 
medicinskih sestrama i medicinskim tehničarima koji zadovoljavaju uvjete i redovito 
se educiraju,  
o trajne edukacije medicinskih sestara, 
o seminare,  
o simpozije,  
o praćenje stručne literature i  
o druge oblike stručnog usavršavanja.  
Stečena stručna znanja, na različite načine i to kroz stručne upute i savjete, letke, 
brošure, prezentacije, predavanja i sl., nastojim osmisliti i prenijeti na sve sudionike u procesu 
odgoja i obrazovanja. Na ovaj način nastojim dati svoj doprinos kvalitetnijem obavljanju 
postavljenih zadaća na očuvanju i unaprjeđenju zdravlja djece i odraslih. 



8. ZDRAVSTVENA DOKUMENTACIJA 
Redovitim obilascima dječjeg vrtića zdravstveni voditelj bilježi i vodi propisanu  
zdravstvenu dokumentaciju: 
o evidencije o higijensko-epidemiološkom nadzoru 
o evidencije epidemioloških indikacija 
o evidencije o sanitarnom nadzoru 
o evidencije o zdravstvenom odgoju 
o imenike djece i to zdravstveni dio  
o zdravstvene kartone djece u dječjem vrtiću 
o evidencije antropometrijskih mjerenja 
o evidencije ozljeda voditi će odgojitelji djece uz nadzor zdravstvenih voditelja 


Zdravstvena voditeljica 
Lucija Breulj, mag.med.techn.

